Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan endiselt jüngerdava evangelismi teemal.
See teema on täiega muutnud nii mu elu, teenistuse kui fookuse.
Usun, et see on see, milleks Jumal on meid kutsunud -
tegema jüngreid ja mitte vaid pöördunuid.
Olen nüüdseks juba rääkinud sellest mitme saate jagu.
Jagasin möödunud saates kirjakohta Johannese 8:30-31,
kus Jeesus rääkis inimestega, kes uskusid Temasse.
Vaatame osad need salmid veelkord üle,
sest see erineb radikaalselt sellest,
kuidas tänapäeval evangeeliumi esitletakse.
Johannese 8:30-31:
"Kui ta seda rääkis, hakkasid temasse uskuma paljud.
Siis ütles Jeesus juutidele, kes temasse uskusid:
Kui te jääte minu sõnasse, siis te olete tõesti minu jüngrid."
Olen sellest juba rääkinud, aga tahan lihtsalt meelde tuletada,
et jüngriks olemine tähendab jätkuvat Jumala Sõna uurimist.
Joh.8:32: "Ning tunnetate tõde ja tõde vabastab teid.”
Ainuüksi see tõde, mida sa tead, saab sind vabastada.
Jeesus ütles siis, et jünger on see, kes jätkab Tema Sõna uurimist,
kuniks ta tunneb ära tõe...
See "tundmine" siin tähendab kogemuslikku tundmist
ja mitte vaid mõistuslikku teadmist.
".ja tõde vabastab teid."
See on ikka tõsiselt suur asi!
Ma ei ütle seda kellegi kritiseerimiseks,
aga pigem vastuse andmiseks,
näitamaks, kus peituvad probleemid ja miks asjad paremini ei toimi.
Kui sa usud Jeesusesse...
Mäletad, Jeesus rääkis siin nendega, kes uskusid Temasse,
öeldes, et nad peavad jätkuvalt uurima Tema Sõna,
kuniks nad saavad tundma tõde, mis teeb nad vabaks.
Kui sa pole vaba, pole sa ka jünger.
Sa võid ehk olla pöördunu
ja pääseda isegi peale surma taevasse,
aga see pole see, milleks Jumal on meid kutsunud.
Nii julgustas Ta Temasse uskujaid uurima jätkuvalt Jumala Sõna,
kuniks nad tunnetavad tõe ja saavad vabaks.
Inimesed aga solvusid selle peale,
öeldes, et nad pole kunagi olnud seotud.
Rääkisin sellest juba eelmine kord, et nad tegelikult olid seotud.
Nad ütlesid, et nad pole kunagi olnud orjastatud,
samas kui terve juudi rahvas elas roomlaste rõhumise all.
Nii leidub tänagi inimesi, kellele öeldes, et leidub palju enamat
kui vaid olla pöördunu ja päästetud ning oodata taevasse saamist.
Rääkides, et võime omada võitu, tervenemist, vabadust, õitsengut,
rõõmu, rahu, Jumala võidmist ja Püha Vaimu ande juba maises elus-
seda, et on võimalik elada võidukat kristlikku elu,
siis religioossed inimesed tõusevad su vastu
ja mõistavad su hukka,
sest kogudustes on suur hulk inimesi,
kes on leppinud lüüasaamisega ja negatiivsusega.
Nende ainus eesmärk on olla päästetud
ja pidada kuidagi kuni Jeesuse naasemiseni vastu.
Jumal aga on kutsunud meid elama võidukat elu,
kus me oleme võitjad.
Ma ei väidagi, et see tuleks kätte ilma võitluseta.
Mind süüdistatakse selles,
et kuulutan murevabast, täiesti ebareaalsest elust.
Ma pole iialgi öelnud, et sul ei saa olema probleeme.
Küll aga olen öelnud, et need probleemid on ületatavad.
Jah, ma kuulutan,
et me võime olla terved kõigist haigustest ja hädadest
ja et me võime olla edukad,
kogedes kordaminekut kõiges, mida teeme.
Sest Jumal ise on seda kõike meile tõotanud.
Ma kuulutan sellet, et Jumal võib voolata läbi sinu
ja sa võid näha suhteid taastumas.
Ka seda, et sa võid kogeda kirjeldamatut rõõmu
ja olla olukordadest üle, olles pea ja mitte saba.
Kahjuks aga hülgab suurem osa kristlasi selle kõige.
Kuid see on see, mida jüngriks olemine tähendab.
See tähendab minna kaugemale vaid pattude andestusest
ja lootusest pääseda peale surma taevasse ja mitte põrgu.
See tähendab küpsust Jumalas, kus koged võite
ja oled võimeline jüngerdama ka teisi.
Kogu me piiblikooli olemus tugineb 2. Timoteose 2:2 läkitusele:
"Ja mida sa minult oled kuulnud paljude tunnistajate kuuldes,
see anna ustavate inimeste hoolde,
kes edaspidi sobivad õpetama ka teisi."
See on see, millele kõik taandub.
Kuid meil on Colorado-Springsis palju enamat, kui vaid me kool,
kus sel õppeaastal on üle 600 õpilase.
Seda siis siin, Colorado-Springsis.
Aga meil on lisaks veel 18 piiblikooli üle maailma
ja selle aasta lõpuks saab neid olema üle 33.
Inimeste elud on saanud muudetud nende koolide kaudu.
Kõik see keerleb vaid jüngrite tegemise ümber.
Mitte vaid selles, et puudutada kellegi elu
ja saada ta paluma päästepalvet,
et ta pääseks peale surma taevasse ja mitte põrgu.
Küsimus on selles, et inimene võiks kogeda võite Jumalas
õpetades seejärel teisigi.
See on see idee, millele kõik me piiblikoolid tuginevad.
Meil on üle USA 8 või rohkem piiblikooli
ja siis rohkem veel üle maailma.
Samas kui palju uusi piiblikoole on veel tekkimas.
Tahaksin siinkohal näidata üht väikest videoklippi
Atlantast, Georgiast,
kus intervjueerisime Tom ja Cindy Boyd'i,
kes on Charise Piiblikooli vilistlased ja alustasid sama kooliga Atlantas.
Milline õnnistus
näha jüngerdamis-protsessi jätkuvalt toimimas.
Vaadake see ära ja ma olen saate lõpuks tagasi.
2. Timoteose 2:2
Ja mida sa minult oled kuulnud paljude tunnistajate kuuldes,
see anna ustavate inimeste hoolde, kes edaspidi sobivad õpetama ka teisi.
Kohtuge maailmamuutjate Tom ja Cindy Boyd'ga,
kes lõpetasid Charise Piiblikooli 2004. aastal.
Peale interniõpinguid Colorados,
avasid nad 2005. aastal Charise Piiblikooli Atlantas.
Olime täiega põnevil, kui saime teada, et peame rajama CP'i Atlantasse.
See klapib enam kui hästi 2. Timoteose 2:2'ga.
Olime nii tänulikud,
et CP lõi meile selle tegemiseks vastava platvormi.
Me sisuliselt paljundame iseennast tehes jüngreid,
et nad läheks välja ja jagaks Jumala armastust
ning õpetaks inimesi.
Tom ja Cindy on näinud aastatega, kuidas tõe vägi vabastab inimesi.
See sama õpetus, mis muutis nende enda elu,
toob täna esile tervenemisi, läbimurdeid, leppimisi
ja vaimulikke õnnistusi Atlanta piiblikooli õpilaste seas.
Näeme sageli, kuidas õpilased tulevad ja neil pole rahu.
Nad on segaduses ja nende elud on puntras.
Nende elus pole sisuliselt midagi head.
Kuid saades siin esimesel aastal head õpetust ning arusaamist,
juurduvad nende südamed Jumala armastusse ja armu
ja nad hakkavad kogema elu, mida pole kunagi varem kogenud.
Üheks näiteks sellest on Arleen,
kes lõpetas Atlanta Charise Piiblikooli 2011. aastal.
Arleen oli USA õhuväe ülemseersant,
enne kui sõitis koolis käimise nimel igapäevaselt maha 366 km.
Oli see iga päev lihtne nii sõita?
Ei, mitte alati.
Sest mul kulus kooli sõiduks 2h minnes ja 2h tulles.
Nii sõitsin iga päev maha üle 4h,
veetes rohkem aega rooli taga kui koolis
ja kulutades rohkem raha kütusele kui õppemaksule.
Aga ma õppisin nende sõitude ajal
Jumala ja Ta ustavuse kohta väga palju.
Arleen tõdeb,
et osa Jumala ustavusest väljendus selles,
et Jumal ilmutas talle enne kooli, kuidas ta on hästi silmakirjalik.
Mu süda oli kooli tulles nii kõva ja ma ise isegi ei teadnud seda.
Ma ei teadnud, et olen religioosne,
kuigi teadsin, et midagi on siiski viltu.
Arvasin, et tulen kooli lihtsalt rohkem teadmisi ammutama,
sest ma ju juba tundsin Jumalat.
Jumal aga ütles, et Tal on midagi palju paremat mu jaoks
ja Ta näitas mulle üldse mitte hukkamõistval moel,
kui silmakirjalik ma olin olnud.
Jumal on nii armastav.
Ta armastuse puudutuse tulemusena pole sa enam kunagi endine.
Jumala armastus tervendas Arleeni südame täienisti.
Ta lõpetas hiljaaegu oma 3'nda aasta interniõppe
Atlanta Charise Piiblikoolis,
mis on kätkenud endas 3 aastat suhtlemist ja osadust Jumalaga,
mis on muutnud ta igaveseks.
Ja siis on veel see noor mees - Courtney Olson,
kes lõpetas Atlanta CP'i 2012. aastal.
Courtney on koopauurija.
Siin Courtney Olson laskumas koopa sügavusse.
Läksime!
Olen hobi korras koopauurja ja mulle meeldib see väga.
Ma teen vertikaal-laskumisi, olles rakmetega kinnitatud
ja maandudes koopa põhjades.
Enne, kui Courtney avastas enda jaoks koopad,
oli ta 15-aastane nooruk,
kes langes kõige sügavamale narkomaailma põhja.
Alustades apteegist ostetavate külmetusravimitega,
liikus ta edasi marihuaana juurde
ja jõudis vaid kuude jooksul metamfetamiini juurde.
Vabalangemine 6 aastat kestnud sõltuvusse.
Tarbisin metamfetamiini kuni 21-eluaastani.
Tarbisin selle 6 aasta jooksul kõike - psühhootikume, kokaiini, heroiini.
Seda kõike igapäevaselt.
Kuid Jumala arm sirutus Courtneyni keset kõige sügavamat pimedust
ja tõi ta oma aulise valguse kätte.
Olin juba sisuliselt alla andnud, aga langesin oma toas põlvedele
ja kisendasin Jumala poole.
"Mul on kõrini sellest kõigest!
Tean, et oled olemas, Jumal ja elus peab olema midagi enamat.
Mis iganes see ka poleks - ma võtan selle vastu just praegu."
Jumal lihtsalt kallas mu oma armastusega üle
ja andis mulle teada, et aktsepteerib mind.
Ta muutis mu elu igaveseks.
Täna kasutab Jumal Courtney koopa-kogemusi selleks,
et muuta ta südame igatsusi.
Jumal on näidanud mulle, kui lähedane ja suhte-keskne Ta on.
Olen koobastes olles kogenud imelisi asju koos Jumalaga.
Olen visanud nalja ja öelnud,
et mul on seal koobastes oma põranda-alune kogudus.
Liitusin Atlanta Charise kooliga 2010. aasta augustis
ja kiman sel teel 1000 km/h,
täites oma kutsumist ja omades võitu Jeesuses Kristuses.
Olles osaduses Jumalaga läbi selle koopa majanduse
ja lisades sellele jüngerluse läbi Charise Piiblikooli,
on Courtney leidnud tuld
oma värskelt leitud kirele ekstreem-evangelismi osas.
Tahan kuulutada evangeeliumi kõige ebatavalisemates paikades,
kuhu saab minna vaid jalgsi.
Täidan oma seljakoti Piiblitega ja hakkan lihtsalt jalgsi minema,
viies evangeeliumi sinna, kuhu keegi pole jõudnud.
Uurides Charise Piiblikoolis Jumala Sõna sügavusi ja armastust
on Courtney Olsoni elu saanud igaveseks muudetud.
On imeline kuulda iga päev:
"Sa oled minu armas poeg, kellest mul on hea meel."
Enne Piiblikooli tulekut ma ei kuulnud seda häält nii selgelt.
See on totaalselt muutnud mu elu
ja ma ei saa enam kunagi olema endine.
Aamen.
Muudetud elude arv Charises kasvab iga aastaga.
Ma poleks iial arvanud, kui väga see saab muutma mu elu.
Siin on Maseray Young - kõige esimene Atlanta PC'i õpilane,
kes on täna kooli õhtuse õppe koordinaator.
Ühtlasi ütleb ta, et see kool päästis ta abielu.
Kõik siin koolis õpitu on hoidnud mind rajal.
See on olnud ankruks mu elule
ja ma olen see, kes ma täna olen, tänu Charise Piiblikoolile.
Carolyn lõpetas kooli 2008. aastal,
liikudes oma käsumeelsest mennoniitlikust taustast
Jumala erakordselt suure armu sisse.
Seda kõike Atlanta CP's.
Üks asi, mis on siinse kooli juures nii võrratu,
on see, et see on aidanud mul mõista Jumala armu, armastust ja loomust.
Seda selliselt, kui ei eales varem.
See on hea uudis. See on evangeelium.
Pastor Kevin West,
kes tunnistab, et enne siia kooli tulekut
oli tal tõsiseid probleeme oma vihahoogudega.
Siia jõudes aga mõistsin, et see pole enam probleem.
Ma ei samastunud enam oma vihaga, vaid Kristusega.
Tal oli armastuse "viga" küljes, aga mitte viha viga.
Nii et mul on nüüd ka armastuse "viga" küljes.
Külastades Atlanta Charise Piiblikooli jagasid paljud õpilased sellest,
kuidas nad olid seal koolis avastanud Jumala headuse.
Ma tänan Jumalat Charise Piiblikooli eest,
sest see on õpetanud mulle minus peituvaid juhi omadusi.
Parim paik maailmas, kus leida Jeesus
ja kogeda Tema armastust, mis ületab kogu mõistuse.
Ma võtan siit kaasa tingimusteta armastuse.
Olla juurdunud ja rajatud Jumala tingimusteta armastusse
ja õigsusesse, mida omame tänu Jeesuse lõpetatud ristitööle.
Sain jätta maha käsumeelsuse ja hukkamõistu
ning kõik muu, mille olin talletanud oma südamesse.
Hakkasin mõistma, et Jumal õnnistab ja armastab mind
ning kannab hoolt mu eest, kuna Ta on mu Isa.
Akadeemilises mõttes parim aasta mu elus!
See 2. aasta siin Atlantas, õppides Charise Piiblikoolis.
See on olnud parim investeering mu elus.
Teadmine, et oled õige Jumala ees, on imeline.
See on muutnud väga palju.
Siin kuuldud sõnum on teinud vabaks.
Kõike, mida Andrew on meile õpetanud,
saame nüüd õpetada teistelegi.
See kool on andnud mulle aluse,
mida ma poleks kusagilt mujalt saanud.
Ma ei vahetaks seda isegi miljoni dollari vastu mitte.
Olles lõpetanud oma 8'nda tegevusaasta Georgias,
on Tom ja Cindy Boyd näinud kooli kasvamist
14'lt õpilaselt 80'ni.
69 neist on ka lõpetanud kooli,
viies sõnumi Jumala tingimusteta armust ja armastusest
välja kogu maailma.
Tunnen igal aastal tohutut tänulikkust me kooli eest,
sest on imeline näha,
kuidas õpilased tulevad siia ühel moel ja lahkuvad siit täiesti teistsugustena.
See ongi see jüngerdamise vili, mis mõjutab nende elusid.
See on see, mida evangeelium ja Jumala arm teevad.
Need lihtsalt muudavad inimesi paremaks.
Charise Piiblikool Atlantas
Soovides selle kooli kohta rohkem teada saada,
külastage ekraanil nähtavat aadressi.
Kas pole imeline?
Mind nii puudutas Arleeni ütlus,
et ta kulutas rohkem raha kütusele kui õppemaksule,
et sõita kooli tõttu iga päev 4h.
Selline inimene on näljane Jumala asjade järele
ja millise imelise ilmutuse nii tema kui kõik need inimesed said!
Ma olen näinud, mis vilja Atlanta kool kannab,
nii nagu ka Chicago kool, millest näitame ka varsti videot.
Kõik need lood sünnivad paljude eludes
mitmel erineval moel.
See on miski, mida Jumal soovib ka sulle.
Minnes nüüd tagasi Johannese 8. peatüki juurde,
siis rahvas pahandas ikka korralikult,
kui Jeesus ütles, et nad peavad saama vabaks.
Nad vastasid Johannese 8:41:
Meie ei ole sündinud liiderdamisest, meil on üks isa - Jumal.”
Jeesus vastas, et kui Jumal oleks nende Isa,
siis nad ka armastaks Teda, võttes vastu Tema poolt öeldu.
Ta jätkas nende sõitlemist
ja küsis 43. salmis: "Miks te ei mõista mu kõnet?
Seepärast, et teie ei suuda kuulata minu sõna."
Tean, et osa inimesi, kes meid praegu vaatavad,
on pahased mu peale, kui ütlen,
et ainult päästmisest ei piisa ja tuleb olla ka jünger.
Nad ei mõista, mida püüan öelda.
Ma ei püüa kedagi kritiseerida või maha teha,
vaid hoopis aidata teid.
Aga see on just see, mida Jeesus ütles:
"Miks te ei mõista mu kõnet?
Seepärast, et teie ei suuda kuulata minu sõna.
Salm 44: "Teie olete oma isast kuradist..."
Milline tõsine väljaütlemine!
Ja Ta ütles seda inimestele, kes uskusid Temasse (salm 30).
Pean tunnistama, et mul ei pruugi olla täit ilmutust selle kõige kohta.
Nii pole ma ka kindel, et kui Ta ütles: "Teie olete oma isast kuradist",
kas ta pidas silmas suhtumist, mida nad enam ei vajanud,
kuna nad uskusid nüüd Temasse ja Jumalasse.
See oli kui miinimumprogramm, mida täita.
Võib-olla Ta andis mõista,
et see nende suhtumine oli kui kuradi suhtumine.
Või võib-olla Ta ütles,
et neil polnud tõelist, piibellikku usku.
Neil võis olla mõistuslik teadmine, aga mitte tõelist pühendumist.
Võib-olla nad polnud tõeliselt uuestisündinud.
Seda on muidugi veidi raske mõista,
sest see kõik toimus enne inimeste uuestisündi.
Jeesus oli esimene surnuist ülestõusja
ja alles peale Tema ülestõusmist said inimesed kogeda uuestisündi.
Inimesed, kellega Jeesus suhtles, olid nö Vana Testamendi usklikud.
Igal juhul, ma ka pole 100% kindel, mida see kõik tähendab,
kuid las ma öelda üht.
Võin garanteerida, et kui Jeesus ütles: "Teie olete oma isast kuradist",
ei tähendanud see midagi head.
Mida iganes see siis ka tähendas.
Kas suhtumist, mis polnud Jumalast vaid hoopis kuradist,
või mis iganes see oli - see oli halb.
Ma ei tahaks kuulda Jeesust ütlemas mulle,
et ma olen oma isast kuradist.
Olgu see suuremal või väiksemal moel - see on vale!
Põhjus, miks sellest räägin, on see,
et kui sa paned vastu ja pole nõus minema koos Jumalaga lõpuni,
siis sinu jaoks ongi juba piisav, et sa ei lähe põrgusse
ja sa ei tahagi sealt kaugemale areneda.
"Jumal, pühendusin sulle 10-20 aastat tagasi
ja näeme siis, kui suren!
Vahepealsel ajal aga jäta mind rahule!
Mul on niigi tore, nii et lase mul ajada oma asja."
Kui see on suhtumine, siis usun, et Jeesus ütleks sulle:
"Sa oled oma isast kuradist."
Mida iganes see tähendab - see pole hea!
Jumal tahab, et oleksid jünger.
See on see, kelleks Ta on meid kutsunud.
See on Tema eesmärk kõiges.
Nii tahan julgustada sind ja öelda, et Jumal on kutsunud meid jüngriteks.
Kõigi nende inimeste tunnistused Atlanta piiblikoolist kinnitasid seda.
Märkasid sa muide, et kõik nad olid juba usklikud.
See noor mees, kes oli vabanenud uimastitest,
koges Jumalat juba enne kooli tähendusrikkal ja elumuutval moel.
Tänu Jumalale selle eest!
Ja ometi, alles siis, kui ta hakkas uurima Jumala Sõna
ja minema sügavamale Jumalas,
nägi ta seda tohutut muutust elus, millest ta ka tunnistas.
Me võiks kõik need inimesed üksipulki läbi võtta.
Nad kõik olid uuestisündinud, aga igatsesid ometi midagi enamat.
See on just see, milleks Jumal on meid kutsunud -
tegema jüngreid.
Kui iga inimene, kes väidab, et ta usub Jeesusesse ja kristlusesse,
annaks oma parima, et saada jüngriks ja vabaks,
suudaks nad ka teisi vabastada ja nad näeks tohutut muutust.
Oma peres, oma koguduses ja kogu me rahva seas.
Jumal on kutsunud meid jüngerdama.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Teine CD kogu seeriast on "Kes on jünger?"
Täpsem tellimisinfo ekraanil.
Täna on viimane kord, mil pakume jüngerdava evangelismi materjale.
See seeria räägib sellest, kes on jünger
ja katab teemasid Johannese 8. peatükist,
kus Jeesus kõneles rahvale, kes juba uskus Temasse
ja ütles, mida nad tegema peaks, et olla tõelised jüngrid.
See on võimas materjal, millest palju ei kuule
ja täna on viimane võimalus
tellida see teine seeria 4-osalisest seeriast.
Samas ei paku me vaid jüngerdava evangelismi materjale
aga ka teisi sama teemaga seotud materjale.
Materjalid on tellitavad ekraanil nähtavate kontaktide kaudu.
Loodame sinust kuulda juba täna!
Ühtlasi tahame teavitada sind Andrew eesootavatest koosolekutest,
mille kohta leiad täpsemat infot www.awme.net
Täpsem info kõige kohta on leitav www.awme.net
ENNE
Kasvasin üles teadmisega,
et Jumal laseb meil kannatada, et teha meid tugevamaks
ja terveks saab vaid siis, kui Jumal tahab.
Kui mitte, pead kannatama.
Inimesed ütlesid: "Jumal püüab sulle midagi õpetada",
"Ta ei tervenda kõiki, aga osasid."
Kuulsin öeldavat: "Jumalal on teine plaan
ja et Tema tegi mu haigeks."
Jumal tundus kättemaksjana.
Tundsin, et Jumal karistab mind.
Mu koguduses pandi väga rõhku välisele.
Olin enese teadmata täiega käsumeelne inimene.
Käsumeelsus hävitas mu.
Mul oli asjadest käsumeelne arusaam.
Keskendusin alati käsu täitmisele.
Süviti religioosne.
Kasvasin kirikus üles.
Ma kasvasin kirikus.
Me kogudus oli väga käsumeelne.
Mul on baptisti taust.
Katolik taust.
Olin pastori tütar.
Kasvasin üles misjonipõllul,
kuuldes pidevalt piibliõpet ja saades päästetud 4-aastaselt.
Kasvasin koguduses al. 5-eluaastast.
Sain 8-aastaselt päästetud, et mitte minna põrgu.
Päästetud ja siis puntras.
PÄRAST
Kuniks kuulsime A. Wommackist, kes selgitas kõike.
Andrew lükkas selle Piibliga ümber.
Keegi polnud mulle Piiblit nii ilusti selgitanud.
See tegi mind seespidiselt terveks.
Olen täiesti teine inimene.
Oli imeline näha lõpuks tõde.
See on tänaseni imeline!
Ta õpetus oli vabastav.
See puudutas mu südant, et me patte ei arvata meie arvele.
See on loogiline.
Piibel on loogiline.
Andrew edastab seda, mida ma ise Piiblist loen.
Me ei pea ponnistama selleks, et omada suhet Jumalaga.
Ta armastab meid.
Religioon kadus pildilt ja kõik taandus suhtele.
Kõik, mida oled terve elu õppinud, jõuab korraga kohale.
Jumala Vaim võttis võimust ja kõik sai joonde.
Klõps käis ära ja kõik oli korraga nii reaalne ja selge
Sain ühe ilmutuse enda sisse.
Istusin tee ääres ja nutsin.
Piibel oli korraga mõistetav.
Elan nüüd Jumala õnnistustes.
Mu elu on muutunud paremuse suunas.
Elu on läinud üha paremaks.
Elu on hea, kui sul on lootust.
Jumal on nii hea.
Meil on nüüd elu igas valdkonnas, mida varem polnud.
Olen leidnud võidu, mida mul enne polnud.
Olen tõesti tänulik, et Andrew on pühendunud Jumalale,
sest meie saame lõigata selle vilju.
Andrew Wommack teenistus
muutes maailma üks elu korraga
Andrew Wommack teenistuse kontorid asetsevad üle maailma.
Leidmaks lähima kontori sulle,
külasta A. Wommacki kodulehte.
Muuda oma elu
Muuda maailma
Tõlge: Anne-Ly Raukas
Andrew Wommack teenistus